ประกาศหัวหน้าเจ้าพนักงานจราจรในเขตจังหวัดสงขลา
เรื่อง กำหนดพื้นที่ห้ามหยุดหรือจอดรถในเขตเทศบาลนครหาดใหญ่

ด้วย สถานีตำรวจภูธรหาดใหญ่ มีหนังสือ ที่ ๐๐๒๔(สช)๑๕ (๓๑)/๑๒๙๖ ลงวันที่ ๓๑ มกราคม ๒๕๖๖ ขออนุมัติกำหนดพื้นที่ห้ามหยุดหรือจอดรถ สืบเนื่องจากพื้นที่ในเขตเทศบาลนครหาดใหญ่ มีความเจริญทางด้านเศรษฐกิจ และมีปริมาณยานพาหนะสัญจรไปมาเพิ่มมากขึ้น ส่งผลให้สภาพการจราจรบางเส้นทางเกิดปัญหาการจราจรติดขัดเกิดความไม่ปลอดภัยแก่ ชีวิต ร่างกาย และทรัพย์สินของประชาชน ผู้ใช้เส้นทาง จึงมีความจำเป็นที่จะต้องกำหนดพื้นที่ห้ามหยุดหรือจอดรถ เพื่อให้เกิดความเหมาะสมกับสภาพการจราจรในปัจจุบัน

ดังนั้น เพื่อกำหนดมาตรการในการป้องกันและแก้ไขปัญหาด้านการจราจร เพิ่มความปลอดภัยของผู้ใช้รถ ใช้ถนน ลดความเสี่ยงต่อการเกิดอุบัติเหตุและจัดระเบียบการจราจรในเขตเทศบาลนครหาดใหญ่ อาศัยอำนาจตามความในมาตรา ๑๓๙ (๒) และ (๙) แห่งพระราชบัญญัติจราจรทางบก พ.ศ. ๒๕๒๒ และที่แก้ไขเพิ่มเติม และคำสั่งสำนักงานตำรวจแห่งชาติ ที่ ๖๒/๒๕๖๖ เรื่อง แต่งตั้งหัวหน้าเจ้าพนักงานจราจร ตามพระราชบัญญัติจราจรทางบก พ.ศ. ๒๕๒๒ ลงวันที่ ๒๕ มกราคม ๒๕๖๖ ผู้บังคับการตำรวจภูธรจังหวัดสงขลา ในฐานะหัวหน้าเจ้าพนักงานจราจรของจังหวัดสงขลา จึงออกประกาศหัวหน้าเจ้าพนักงานจราจรจังหวัดสงขลา กำหนดพื้นที่ห้ามหยุดหรือจอดรถ ในเขตเทศบาลนครหาดใหญ่ ดังนี้

๑. ห้ามรถทุกชนิดที่ล็งจากสะพานลอย หยุดรอสัญญาณไฟ ถนนเพชรเกษมฝั่งโรงแรมวี แอล หาดใหญ่ ตั้งแต่เวลา ๐๖.๐๐ นาฬิกา ถึงเวลา ๒๐.๐๐ นาฬิกา เว้นแต่มีสัญญาณไฟเขียว

๒. ห้ามรถยนต์บรรทุก ตั้งแต่ ๖ ล้อขึ้นไป รถยนต์โดยสารประจำทาง รถยนต์โดยสารไม่ประจำทาง (รถบัส) จอดบนถนนเพชรเกษม ทั้ง ๒ ฝั่ง ตั้งแต่สะพานข้ามคลอง ร.๑ ถึงแยกตัดถนนราชฎารยินดี

๓. ห้ามรถยนต์ทุกชนิดจอดบน ถนนเพชรเกษม ทั้ง ๒ ฝั่ง ตั้งแต่หน้าที่ว่าการอำเภอหาดใหญ่ ถึงแยกตัดถนนซอย ๒๗ เพชรเกษม

๔. ห้ามรถทุกชนิดจอดบน ถนนเพชรเกษม ทั้ง ๒ ฝั่ง ตั้งแต่หน้าที่ว่าการอำเภอหาดใหญ่ ถึงแยกตัดถนนราชฎารยินดี เวลา ๐๗.๐๐ นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา ถึงเวลา ๑๘.๐๐ นาฬิกา

๕. ห้ามรถยนต์บรรทุก ตั้งแต่ ๖ ล้อขึ้นไป รถยนต์โดยสารประจำทาง รถยนต์โดยสารไม่ประจำทาง (รถบัส) จอดหรือพักรถ บนถนนศรีภูวนารถ ทั้ง ๒ ฝั่ง ตั้งแต่แยกตัดถนนนิพัทธ์อุทิศ ๑ ถึงแยกตัดถนนผดุงวิถี

๖. ห้ามรถยนต์ทุกชนิดจอดบนถนนศรีภูวนารถ ทั้ง ๒ ฝั่ง แยกตัดถนนพลพิชัย ถึงแยกตัดถนนราชฎารยินดี เวลา ๐๗.๐๐ นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา ถึงเวลา ๑๘.๐๐ นาฬิกา

๗. ห้ามรถยนต์ทุกชนิด จอดบนถนนศรีภูวนารถ ทั้ง ๒ ฝั่ง สะพานคลองอู่ตะเภา ถึงแยก
ตัดถนนพลพิชัย เวลา ๐๗.๐๐ นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา ถึงเวลา
๑๘.๐๐ นาฬิกา

๘. ห้ามรถทุกชนิด จอดบนถนนธรรมนูญวิถี ตั้งแต่แยกทางเข้าโรงแรมริเวอร์อิน ถึงสะพาน
ข้ามคลองโรงเรียนแสงทองวิทยา เวลา ๐๗.๐๐ นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา
ถึงเวลา ๑๘.๐๐ นาฬิกา เว้นวันหยุดราชการ

๙. ห้ามรถทุกชนิด จอดบนถนนแสงศรี ทั้ง ๒ ฝั่ง ตั้งแต่แยกตัดถนนเพชรเกษม ถึงแยก
ตัดถนนแสงจันทร์ เวลา ๐๗.๐๐ นาฬิกา ถึงเวลา ๒๑.๐๐ นาฬิกา

๑๐. ห้ามรถทุกชนิด จอดบนถนนศรีภูวนารถ ทั้ง ๒ ฝั่ง หน้าศูนย์การค้าไดอาณา

๑๑. ห้ามรถยนต์ทุกชนิด จอดบนถนนประชาธิปัตย์ ทั้ง ๒ ฝั่ง ตั้งแต่แยกตัดถนนเสน่หานุสรณ์
ถึงแยกตัดถนนนิพัทธ์อุทิศ ๓

๑๒. ห้ามจอดรถ วันคู่ วันคี่ บริเวณถนนแสงจันทร์ ตั้งแต่แยกตัดถนนธรรมนูญวิถี ถึงแยก
ตัดถนนแสงศรี ช่วงเวลา ๐๗.๐๐ นาฬิกา ถึงเวลา ๑๙.๐๐ นาฬิกา

๑๓. ห้ามจอดรถ วันคู่ วันคี่ บริเวณถนนธรรมนูญวิถี ตั้งแต่แยกตัดถนนเสน่หานุสรณ์ ถึงแยก
ตัดถนนชลธารา ช่วงเวลา ๐๗.๐๐ นาฬิกา ถึงเวลา ๑๙.๐๐ นาฬิกา

๑๔. ห้ามจอดรถ วันคู่ วันคี่ บริเวณถนนประชาธิปัตย์ ตั้งแต่แยกตัดถนนแสงจันทร์ ถึงแยก
ตัดถนนเสน่หานุสรณ์ ช่วงเวลา ๐๗.๐๐ นาฬิกา ถึงเวลา ๑๙.๐๐ นาฬิกา

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๐ กุมภาพันธ์ พ.ศ. ๒๕๖๖

พลตำรวจตรี วรา เวชชาภินันท์
ผู้บังคับการตำรวจภูธรจังหวัดสงขลา
หัวหน้าเจ้าพนักงานจราจรจังหวัดสงขลา